### | | | | --- | --- | | | | | --- | | **Byråd** 28. april 2020 Sagsnr. 710-2010-49026 Dok.nr. 710-2020-134820 Sagsbehandler DPTINJ | | 62.                 Forslag om mere fleksibilitet for forældre til børn i dagtilbud, SFO'er og klubber - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

###

**SAGENS INDHOLD**

På vegne af Venstre har byrådsmedlem Hannah Danielsen (V) sendt
følgende forslag til Byrådets behandling:

Venstre foreslår, at der pr. 1. maj 2020 indføres en
ordning, som skal tilgodese forældres behov for mere fleksible
pasningsmuligheder i kommunens dagtilbud, samt større midlertidig fleksibilitet
i SFO’er og klubber. Samtidig vil forslaget tilgodese kommunens behov for i
denne ekstraordinære covid-19 situation at kunne indrette dagtilbud, SFO’er og
klubber på den bedst mulige måde med størst mulig fokus på sikkerhed og tryghed
for alle.

Konkret foreslås:

1.     Der gives
alle forældre mulighed for deltidspasning (30 timer pr. uge) i dagtilbud mod
reduceret forældrebetaling.

2.     Der gives
i dagtilbud indtil udgangen af august 2020 bedre mulighed for orlov, hvor
pladsen bevares i orlovsperioden. Varslingsfristen vedrørende orlov skal i
denne periode bortfalde, sådan at orloven får virkning straks, og
mindsteorlovsperioden skal afkortes til 14 dage.

3.     Xenia Hansen
vedrørende udmeldelse af SFO- og klubtilbud skal indtil udgangen af august 2020
suspenderes, sådan at udmeldelse kan ske med øjeblikkelig virkning.

Forslagets pkt. 1 foreslås indtil udgangen af august 2020
finansieret af kassen, hvorefter finansieringen skal tilrettelægges efter den
samme model som den eksisterende ordning om deltidspasning, som p.t. alene
gælder forældre på barsels- og forældreorlov.

Forslagets pkt. 2 og 3 foreslås finansieret af kassen, sådan
at faldende forældrebetaling i perioden ikke påvirker institutionernes
budgetter.

**INDSTILLING**

Borgmesteren indstiller til Byrådet:

1.    At sagen drøftes.

**BESLUTNING**